****

**LOMTALANÍTÁS BÉLMEGYEREN**

**Tisztelt Ingatlanhasználók!**

A DAREH BÁZIS Hulladékgazdálkodási Nonprofit Zrt. tisztelettel tájékoztatja Önöket, hogy társaságunk az önkormányzattal együttműködve 2020. évben - a pandémia miatt elmaradt lomtalanítást **2020. június 13-án pótolja.**

**A hatósági házi karantén alatt álló ingatlanoktól nem szállítjuk el a lomhulladékot, ezért kérjük, hogy ne helyezzék ki!**

A lomtalanítás alkalmával a háztartásban feleslegessé vált nagyobb darabos hulladékokat (amelyek méreteik miatt nem rakhatók a hulladékgyűjtő-edénybe) gyűjti össze és szállítja el.

**Kérjük, hogy a lom kihelyezésénél szíveskedjenek tekintettel lenni arra, hogy a kihelyezett lom mérete akkora legyen, hogy azokat a munkatársaink kézi erővel meg tudják emelni és be tudják helyezni a hulladékgyűjtő járműbe (100 cm x 100 cm x 80 cm).**

A lomtalanítás alkalmával az alábbi hulladékok **nem kerülnek elszállításra:**

* kommunális hulladék,
* elkülönítetten gyűjtött üveg-, papír, műanyag- és fémhulladék (szelektív hulladék)
* zöldhulladék (ág, nyesedék, lomb, fű),
* építési törmelék (pl. kád, wc-csésze, sitt, stb., síküveg, ablakkeret üveggel),
* fénycső,
* gyógyszerhulladék,
* elektromos háztartási eszköz, elektronikai hulladék,
* gumiabroncs,
* veszélyes és különleges kezelést igénylő hulladék (akkumulátor, festék, fáradt olaj, hígító, növény-védőszer, szárazelem, stb.)
* szénpor, hamu, salak, föld, trágya, állati hulladék,
* ipari, mezőgazdasági, szolgáltatási tevékenység következtében keletkezett termelési hulladék, sütőolaj, sütőzsiradék.

*Az el nem szállítható hulladékok leadhatóak:*

* egyes hulladéktípusok esetében a Társaságunk által üzemeltetett hulladékgyűjtő udvarokon,
* a közszolgáltató által nem gyűjthető hulladékok esetében, más vállalkozás által üzemeltetett hulladékudvarokon.

**Kérjük, hogy az elszállításra váró lomot reggel 06:00 óráig helyezzék ki az ingatlan elé!**

A lomtalanítással és a közszolgáltatással kapcsolatos részletes információk a [www.dareh.hu](http://www.dareh.hu) oldalon érhetőek el.

**Együttműködésüket ezúton is köszönjük!**

**DAREH BÁZIS Hulladékgazdálkodási Nonprofit Zrt.**